**Sueigos įvykusios 2023 m. kovo 14 d. 17.30 val. nutarimai:**

1. SVARSTYTA. Bendruomenės pareigūnų veiklos pristatymas.
 Kauno rajono policijos bendruomenės pareigūnas pristatė ataskaitą apie įvykius laikotarpyje nuo 2022-01-01 iki 2022-12-31 Kauno rajono Karmėlavos seniūnijoje.

2. SVARSTYTA. Kelio ženklų įrengimas.

2. NUTARTA. Pritarta kelio ženklų įrengimui ir perkėlimui (vienbalsiai).

 3. SVARSTYTA. Bendruomenės lėšų panaudojimas.

 3. NUTARTA:

 3.1. Nepritarta Karmėlavos bendruomenės centui ,,Židinys“ lėšų skyrimui (vienbalsiai).

 3.2. Pritarta pakviesti bendruomenės centro ,,Židinys“ pirmininkę pristatyti skirtų lėšų panaudojimą (vienbalsiai).

 3.2. Pritarta skirti 270,00 Eur asociacijai ,,Mūsų teisė“ kalendoriaus išleidimui iš II ketvirčio lėšų, jei nebus svarbesnių prašymų (vienbalsiai).

 3.3. Pritarta skirti lėšų vaikų kambario įrengimui seniūnijoje tik suderinus su Kauno rajono savivaldybės administracija (už – 4, prieš – 1, susilaikė – 0).

 3.4. Pritarta nepanaudotas I ketvirčio lėšas perkelti į II ketvirtį (vienbalsiai).

 4. SVARSTYTA. Žemė visuomenės poreikiams Karmėlavos mstl.

 4. NUTARTA. Pritarta Karmėlavos miestelyje prie kapinių apie 8,5 aro laisvą žemės sklypą priskirti visuomenės poreikiams (vienbalsiai).

 5. SVARSTYTA. Beglobių kačių namelių įrengimas.

 5. NUTARTA. Nepritarta beglobių kačių namelių įrengimui (vienbalsiai).

 6. KITI KLAUSIMAI.

 6.1. SVARSTYTA. Gatvėvardžio suteikimas.

 6.1. NUTARTA. Pritarta Juodmedžių gatvėvardžiui Sergeičikų II k.(vienbalsiai).

 6.2. SVARSTYTA. Baldininkų gatvės atkarpų Karmėlavos miestelyje asfaltavimas.

 6.2. NUTARTA. Nepritarta Baldininkų gatvės atkarpų Karmėlavos miestelyje asfaltavimui prisidedant 50 proc. (vienbalsiai).

 6.3. SVARSYTA. Seniūnijos 2022 m. veiklos plano įgyvendinimas.

 Karmėlavos seniūnė informavo apie 2022 m. nuveiktus darbus bei įsisavintas lėšas.

 6.4. SVARSTYTA. Seniūnijos 2023 m. veiklos plano pristatymas.

 Karmėlavos seniūnė pateikė 2023 m. veiklos planą susipažinti. Seniūnaičiai pritarė veiklos plano įgyvendinimui.

 6.5. SVARSTYTA. Seniūnaitijų sudarymas Karmėlavos seniūnijoje.

 Asociacijos ,,Mūsų teisė“ pirmininkė pristatė seniūnaičiams pateiktą seniūnijai prašymą dėl seniūnaitijų ribų peržiūrėjimo ir naujų sudarymo artėjant seniūnaičių rinkimams. Pateikė prašymą susipažinti.